Impact Wrestling Redemption

Redemption 200pxהפוסטר הרשמי של האירוע בכיכובם של מגוון מתאבקים מידע ארגון  Impact Wrestling תאריך  22 באפריל 2018 עיר  אורלנדו, פלורידה אולם  אימפקט זון סדרת אירועי שלם וצפה של Impact Wrestlingבאונד פור גלוריRedemptionסלאמיברסרי XVI
Redemption היה אחד מאירועי השלם וצפה של ארגון ההיאבקות האמריקאי, Impact Wrestling. האירוע נערך ב-22 באפריל 2018, באולם האימפקט זון שבאורלנדו, פלורידה. זה הוא היה האירוע הראשון של הארגון בשנת 2018. מתאבקים מהארגונים Lucha Libre AAA Worldwide (AAA) ו-Lucha Underground - שעימם יש לאימפקט הסכם שותפות, הופיעו ברשימת הקרבות.

שמונה קרבות התנהלו באירוע. בקרב המרכזי, פנטגון ג'וניור ניצח את אוסטין אריס וריי פיניקס בקרב משולש וזכה באליפות העולם של אימפקט. עוד ברשימת הקרבות, אלי ניצחה את סו יאנג ושמרה על אליפות הנוקאאוטס של אימפקט, Ohio Versus Everything (דייב כריסט, ג'ייק כריסט וסמי קאליהן) ניצחו את אדי אדוארדס, מוס וטומי דרימר בקרב האוס אוף הארדקור, ומאט סיידל ניצח את פיטי ויליאמס ושמר על אליפות ה-X דיוויז'ן של אימפקט.

עלילות

האירוע כלל קרבות שנבעו מעלילות מתוסרטות מתוכניות Impact.

במקור, אוסטין אריס היה אמור להגן על אליפות העולם של אימפקט נגד אלברטו אל פטרון. לעומת זאת, אל פטרון שוחרר מ-Impact Wrestling ב-7 באפריל לאחר שלא הופיע לאירוע בין Lucha Underground ל-Impact Wrestling בניו אורלינס לילה קודם לכן. לכן, קרב משולש בין אריס, פנטגון ג'וניור וריי פיניקס התקיים בתוכנית, ובסופו פנטגון יצא עם ידו על העליונה. לאחר הקרב, אריס טען שהם צריכים להתאבק פעם נוספת באירוע Redemption, כשהפעם חגורת האליפות שלו תהיה מונחת על כף המאזניים.

ב-15 במרץ במהלך פרק ה-Feast or Fired של התוכנית !Impact, איליי דרייק זכה במזוודה אשר זיכתה אותו בחוזה לקרב על אליפות הזוגות. ב-12 באפריל בפרק של התוכנית !Impact, דרייק הודיע שהוא יפדה את חוזה זה באירוע Redemption וסקוט סטיינר יהיה זה שיחבור אליו במטרה לאתגר את The Latin American Xchange (סנטנה ואורטיז) לקרב על אליפות הזוגות של אימפקט.

תוצאה לאורך זמן

במהלך האירוע, קונאן הותקף מאחורי הקלעים ובעקבות היעדר מנהיגות בקבוצת LAX, אדי קינגסטון (שעתה נודע בשם הבמה קינג) לקח לידיו את המושכות ב-24 במאי בפרק של התוכנית Impact Wrestling, הנהיג את הקבוצה והדריך את סנטנה ואורטיז בחזרה לתמונת אליפות הזוגות, כאשר השניים זכו פעם נוספת באליפות הזוגות ב-21 ביוני. באותו הערב, קונאן חזר והאשים את קינג שהוא זה שארגן את התקיפה עליו. קינג לא הכחיש והתוודה על כך שהוא פגע בקונאן על מנת לקחת שליטה מלאה על הקבוצה. הוא היה בטוח שסנטנה ואורטיז יהיו מאחוריו ויכירו בו כמנהיג החדש של הקבוצה, אך הוא נדחה על ידם והם עמדו לצידו של המנהיג המקורי, קונאן. לאחר מכן, חברי קבוצת LAX לשעבר, הרננדז והומיסייד, חזרו ותקפו את קונאן, סנטנה ואורטיז. באירוע סלאמיברסרי XVI, שנערך ב-22 ביולי, LAX התמודדו בקרב רחוב בסגנון 5150 מול ה-OGz (הרננדז והומיסייד). בקרב ביניהם, LAX גברו על ה-OGz.

ב-26 באפריל בפרק של התוכנית !Impact, סו יאנג תקפה את אלי, כשהפעם היא הציגה לגיון הכלות האל-מתות שלה במטרה להכניס את אלי אל תוך ארון קבורה. מנגד, רוזמרי נחלצה לעזרתה של אלי, בצעד שהוביל לפיוד בין סו יאנג לרוזמרי. במסגרת הפיוד, סו יאנג "המיתה" את רוזמרי והכניסה אותה אל ארון קבורה. לאחר מכן, אלי התמודדה מול סו יאנג בקרב על אליפות הנוקאאוטס, שבו היא הפסידה ונקברה על ידי סו יאנג.

ביקורות

האירוע זכה לרוב ביקורות חיוביות בקרב המבקרים והצופים.

לארי קסונקה מהאתר 411Mania העניק לאירוע ציון של 7 מתוך 10 והרגיש ש"זאת הייתה חזרה טובה לאירועי שלם וצפה של הארגון. היה לנו תצוגת היאבקות טובה, הבכורה של טסה בלנצ'רד, זכייה מפתיעה בתואר ובעיקר תחושה כללית של כיף שחסרה מאירועי השלם וצפה של הארגון. שבחים רבים הלכו לקרב המשולש על אליפות העולם של אימפקט ולקרב האוס אוף הארדקור".

מייק מקמהן מהאתר PWTorch כתב ש"אני לא חושב שיש איזשהו צל של ספק שאירוע זה האפיל על האירוע באונד פור גלורי. כמעט כל קרב סיפק את הסחורה, והקרב המרכזי היה הטוב ביותר באירוע. כמעט כל קרב סיפר סיפור טוב והגיוני".

ג'ייסון פאוול מהאתר Pro Wrestling Dot Net אמר ש"האירוע Redemption היה אירוע טוב ומרענן לראות את הארגון הולך בניגוד לאופיו. יתרה מכך, זה היה טוב לראות קרב אליפות שמסתיים בסיומת נקייה ולא בשטויות חסרות היגיון שאליהן הורגלנו מאירועי השלם וצפה של הארגון לאורך השנים. הקרב המרכזי היה מבדר במיוחד וזה היה נחמד לסיים את האירוע באופן בלתי צפוי שיגרום לצופים להיות מעודכנים לקראת ההקלטות הבאות של התוכנית.

תוצאות

 מס'  תוצאות  התניות  זמן 1  ארו סטאר ניצח את דראגו  קרב יחידים  11:45 2  איליי דרייק וסקוט סטיינר ניצחו את The Latin American Xchange (סנטנה ואורטיז) (א)  קרב זוגות על אליפות הזוגות של אימפקט  07:55 3  בריאן קייג' ניצח את דזמונד אקסבייר, DJZ, אל איחו דל פנטסמה, טייג'י אישימורי וטרבור לי  קרב משושה  12:50 4  טאיה ואלקירי ניצחה את קירה הוגאן  קרב יחידים  08:05 5  מאט סיידל (א) ניצח את פיטי ויליאמס  קרב יחידים על אליפות ה-X דיוויז'ן של אימפקט  11:35 6  Ohio Versus Everything (דייב כריסט, ג'ייק כריסט וסמי קאליהן) ניצחו את אדי אדוארדס, מוס וטומי דרימר  קרב האוס אוף הארדקור  12:55 7  אלי (א) ניצחה את סו יאנג (עם ברקסטון סאטר)  קרב יחידים על אליפות הנוקאאוטס של אימפקט  07:15 8  פנטגון ג'וניור ניצח את אוסטין אריס (א) וריי פיניקס  קרב משולש על אליפות העולם של אימפקט  16:20 (א) - מתייחס למתאבק/מתאבקים שהגיעו לקרב כאלוף/אלופים

קישורים חיצוניים

הערות שוליים

קטגוריה:אירוע היאבקות מקצועית
קטגוריה:2018 בספורט
קטגוריה:2018 בארצות הברית